มคิตาร์ยาน ยิงก่อนเดี้ยง ผีแดง เฉือนไก่เดือยทอง 1-0
เฮนริกห์ มคิตาร์ยาน ยิงประตูชัยช่วยให้ ปิศาจแดง แมนเชสเตอร์ ยูไนเต็ด เปิดบ้านเอาชนะ ไก่เดือยทอง ทอตแนม ฮอตสเปอร์ ไปหวุดหวิด 1-0 ในศึกพรีเมียร์ลีก อังกฤษ แต่ มคิตาร์ยาน นั้นมามีอาการบาดเจ็บจนต้องถูกหามออกจากสนามไปในช่วงท้ายเกม,การแข่งขันฟุตบอลพรีเมียร์ลีก อังกฤษ ฤดูกาล 2016-17 ประจำวันอาทิตย์ที่ 11 ธ.ค. คู่ที่น่าสนใจ ปิศาจแดงแมนเชสเตอร์ ยูไนเต็ด อันดับ 6 ของตาราง เปิดสนามโอลด์ แทรฟเฟิร์ด รับการมาเยือนของ ไก่เดือยทอง ทอตแนม ฮอตสเปอร์ อันดับ 5 ของตาราง,เปิดฉากครึ่งแรกมา 7 นาที สเปอร์ส ได้ทักทายก่อน จากจังหวะที่ ซอน เฮือง มิน ได้บอลทางฝั่งซ้าย ก่อนลากตัดเข้าในแล้วปั่นด้วยขวา บอลเหินเฉี่ยวสามเหลี่ยมออกไป,จากนั้น นาทีที่ 17 สเปอร์ส ได้ฟรีคิกหน้าเขตโทษ คริสเตียน อีริคเซน ซัดด้วยขวา บอลพุ่งจะเสียบมุมซ้ายล่าง แต่ ดาบิด เดเคอา พุ่งปัดออกไปได้หวุดหวิด,ถึงนาทีที่ 29 แมนฯยู ได้ประตูขึ้นนำ 1-0 จากจังหวะที่ อันเดร์ เอร์เรรา จ่ายบอลทะลุแนวรับให้ เฮนริกห์ มคิตาร์ยาน หลุดเดี่ยวเข้าเขตโทษก่อนซัดด้วยขวาเข้าไปตุงตาข่าย,ถัดมา 5 นาที แมนฯยู เกือบบวกประตูเพิ่ม จากจังหวะที่  อันโตนิโอ วาเลนเซีย เปิดบอลจากฝั่งขวาเข้าเขตโทษ บอลเลยไปถึง ซลาตัน ฮิบราฮิโมวิช จับแล้วซัดด้วยขวา แต่ อูโก โยริส พุ่งไปคว้าบอลไว้ได้,จากนั้น นาทีที่ 35 เป็นโอกาสของสเปอร์ส จากจังหวะที่ ซอน เฮือง มิน ได้บอลทางฝั่งขวาก่อนลากหนี มัตเตโอ ดาร์เมียน เข้ากลาง แล้วยิงด้วยซ้าย ดาบิด เดเคอา เหินปัดออกไปได้หวุดหวิด,จบครึ่งแรก แมนเชสเตอร์ ยูไนเต็ด นำ ทอตแนม ฮอตสเปอร์ อยู่ 1-0,กลับมาเล่นต่อครึ่งหลัง นาทีที่ 53 สเปอร์ส เกือบตีเสมอได้ จากจังหวะที่ คริสเตียน อีริคเซน ลองยิงไกล แต่ เดเคอา ทุบออกไปได้,จากนั้น นาทีที่ 63 แมนฯยุ ได้ฟรคิกหน้าเขตโทษ พอล ป็อกบา ปั่นด้วยขวา บอลพุ่งชนคานดังสนั่น,นาทีที่ 64 แมนฯยู น่าได้ประตูที่ 2 จากจังหวะที่ พอล ป็อกบา พาบอลสวนกลับขึ้นมา ก่อนจ่ายบอลเข้าเขตโทษฝั่งขวาให้ อันเดร์ เอร์เรรา จ่ายย้อนมาให้ ป็อกบา ซัดด้วยขวา โยริส ปัดออกไปได้อย่างเหลือเชื่อ,ถัดมา 6 นาที สเปอร์สได้ฟรีคิกหน้าเขตโทษ คริสเตียน อีริคเซน ซัดด้วยขวา แต่ เดเคอา ก็ยังทิ้งตัวปัดออกไปได้,เข้าสู่ช่วงท้ายเกม นาทีที่ 84 แมนฯยู ได้รับข่าวร้าย เมื่อ เฮนริกห์ มคิตาร์ยาน มีอาการบาดเจ็บ จนต้องถูกหามออกจากสนามไป และเป็น เอริค ไบญี ที่ลงมาแทน,ช่วงเวลาที่เหลือทั้งสองทีมทำอะไรกันเพิ่มไม่ได้ จบเกม แมนเชสเตอร์ ยูไนเต็ด ชนะ ทอตแนม ฮอตสเปอร์ 1-0 เก็บเพิ่มเป็น 24 คะแนน รั้งอันดับ 6 ต่อไป ส่วน สเปอร์ส มี 27 แต้มเท่าเดิม รั้งอันดับ 5,ส่วนผลคู่อื่นมีดังนี้,เชลซี ชนะ เวสต์บรอมวิช อัลเบียน 1-0,เซาแธมป์ตัน ชนะ มิดเดิลสโบรห์ 1-0,ลิเวอร์พูล เสมอ เวสต์แฮม ยูไนเต็ด 2-2
เฮนริกห์ มคิตาร์ยาน ยิงประตูชัยช่วยให้ ปิศาจแดง แมนเชสเตอร์ ยูไนเต็ด เปิดบ้านเอาชนะ ไก่เดือยทอง ทอตแนม ฮอตสเปอร์ ไปหวุดหวิด 1-0 แต่ มคิตาร์ยาน มีอาการบาดเจ็บจนต้องถูกหามออกจากสนามไปในช่วงท้ายเกม
พรีเมียร์ลีก,แมนเชสเตอร์ ยูไนเต็ด,ทอตแนม ฮอตสเปอร์,ผลบอล,ข่าวกีฬา